Document ID: 31994R2220

ΚΑΝΟΝΙΣΜΟΣ (ΕΚ) αριθ. 2220/94 ΤΗΣ ΕΠΙΤΡΟΠΗΣ της 13ης Σεπτεμβρίου 1994 που επιτρέπει στα κράτη μέλη προληπτικές αποσύρσεις μήλων και αχλαδιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 15α παράγραφος 2,
Εκτιμώντας:
ότι ο κανονισμός (ΕΟΚ) αριθ. 1596/79 της Επιτροπής της 26ης Ιουλίου 1979 περί των προληπτικών αποσύρσεων των μήλων και αχλαδιών (3), όπως τροποποιήθηκε τελευταία από τον κανονισμό (ΕΚ) αριθ. 3451/93 (4), προβλέπει τους όρους υπό τους οποίους επιτρέπονται οι αποσύρσεις μήλων-
ότι, για την περίοδο 1994/95, η παραγωγή μήλων εκτιμάται σε 8 997 300 τόνους- ότι τα προβλεπόμενα πλεονάσματα, σε σχέση με την παραγωγή 7 660 000 τόνων, ανέρχονται σε 1 337 300 τόνους- ότι οι αποσύρσεις μήλων δεν μπορούν να φτάσουν παρά μόνο μέχρι 50 % αυτής της ποσότητας, δηλαδή 668 650 τόνους κατ' ανώτατο όριο-
ότι, για την περίοδο 1994/95, η παραγωγή αχλαδιών εκτιμάτασι σε 2 781 600 τόνους- ότι τα προβλεπόμενα πλεονάσματα, σε σχέση με την παραγωγή 2 360 000 τόνων, ανέρχονται σε 421 600 τόνους- ότι οι προληπτικές αποσύρσεις δεν μπορούν να φτάσουν παρά μόνο μέχρι 50 % αυτής της ποσότητας, δηλαδή 210 800 τόνους κατ' ανώτατο όριο-
ότι πρέπει να κατανεμηθούν αυτές οι ποσότητες μεταξύ των διαφόρων μελών κατ' αναλογία των προβλεπόμενων πλεονασμάτων σε καθένα από αυτά για τις ποσότητες που μπορούν να αποτελέσουν αντικείμενο αυτών των αποσύρσεων-
ότι οι τιμές που ανακοινώνονται, σύμφωνα με τις διατάξεις του άρθρου 17 παράγραφος 1 πρώτο εδάφιο του κανονισμού (ΕΟΚ) αριθ. 1035/72, κυμαίνονται σε πολλές αντιπροσωπευτικές αγορές της Κοινότητας κάτω από την τιμή βάσεως-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα κράτη μέλη μπορούν να επιτρέπουν στις οργανώσεις παραγωγών που είναι εγκατεστημένες στο έδαφός τους να πραγματοποιήσουν προληπτικές αποσύρσεις μήλων και αχλαδιών κατά την περίοδο 1994/95.
Άρθρο 2
1. Οι προληπτικές αποσύρσεις δεν μπορούν να ξεπεράσουν τους 668 650 τόνους μήλων και 210 800 τόνους αχλαδιών, κατανεμημένους ανά κράτος μέλος ως εξής:
Βέλγιο 39 900 20 Δανία 1 400 Γερμανία 87 900 21 Ελλάδα 20 800 7 Γαλλία 196 200 21 Ιρλανδία 600 - Ιταλία 177 600 84 Λουξεμβούργο 200 Κάτω Χώρες 45 850 23 Ηνωμένο Βασίλειο 16 200 3 Ισπανία 65 500 14 Πορτογαλία 16 500 13
2. Οι προληπτικές αποσύρσεις μήλων αφορούν μόνο τα μήλα και αχλάδια των ποικιλιών που αναφέρονται στο παράρτημα.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Σεπτεμβρίου 1994.

Labels: 3
17
18
6